Integrationen i Københavns Kommune er ifølge flere politikere slået fejl.

Derfor vedtog et flertal i kommunens integrationsudvalg i oktober en plan, der blandt andet skal formindske antallet af tillhængere af den såkaldte sharia-lov i hovedstaden:

Men noget tyder på, at unge islamister ikke har tænkt sig at følge kommunens planer om at vende ryggen til muslimernes lovord:

- Det er Guds regler. Og som muslimer skal vi følge det, som Allah siger.

Sådan siger Abdallah Abdelghani på 18 år og fra Frederiksberg ikke mange stenkast fra Københavns Rådhus, hvor politikkerne begyndte kampen mod sharia.

Fakta om sharia Arabisk for 'vejen til drikkestedet'. Betegner det islamiske retssystem som består af Allahs lov, Koranen, samt traditionen om profeten Muhammads sædvane (hadith) og de analoge slutninger, som kan udledes heraf (qiyas), og konsensus blandt retslærde om synet på et givet forhold (ijma). Sharia kaldes også islamisk lov, og det er sharia, islamister henviser til, når de udtrykker deres ønske om indførelse af islamisk lov i en given stat. En islamisk retslærd, der fungerer som dommer, betegnes qadi. I modsætning til dette mener nogle muslimer, at den del af sharia, som består af århundrede gamle fortolkninger af Koranen og hadith, er forældet. Og at disse fortolkninger bør erstattes af en nytolkning af de hellige skrifter, som er i overensstemmelse med moderne tid. Den fysiske afstraffelse for visse forbrydelser (hadd) er et af de områder, der ofte gives som eksempel på en del af sharia, som menes at have udspillet sin rolle. Kilde: Gads religionsleksikon

Abdallah Abdelghani tilhører ifølge eget udsagn ingen gruppering, men følger den salafistiske udgave af islam.

- Kan man ikke være muslim uden at gå ind for sharia?

- Nej, det kan man desværre ikke.

- Hvorfor ikke?

- Fordi, hvis man ikke adlyder Allah og hans profet, kan man ikke kalde sig selv for muslim. Der er selvfølgelig mange muslimer, der ikke ved det. Fordi de er uvidende, og så er der nogen, som ved det.

- Vi muslimer mener, at kvinderne skal være tildækket. Og kritikerne af det kan sige, hvad de vil. Vi ved godt, at det ikke er kvindeundertrykkende, siger Abdallah Abdelghani i interviwet med Ekstra Bladet.

Abdallah Abdelghani er født af palæstinensisk-algierske forældre i Danmark. Og han har gået i dansk folkeskole hele livet.

- Hvordan vil man kunne praktisere sharia i Danmark, når vi nu har Grundloven?

- For mig som person er jeg muslim og så skal jeg følge (Allah). Og selv om der er muslimer, der går ind for at stemme og demokrati, så kan man ikke det som muslim. Vi kan ikke få (have) et andet menneske til at dominere.

- Det er kun Gud, som lovgiver. Hvis du forstår, hvad jeg mener.

- Så du går ikke ind for, at man skal stemme?

- Nej, det gør jeg i hvert fald ikke, og det tager jeg afstand fra.

- Men igen: hvordan kan man så praktisere sharialov i Danmark? Den er jo ikke hævet over Grundloven eller straffeloven?

- Det kan godt så være, som du selv siger, men som muslimer mener vi, at den her sharia - og Guds lov - den kan vi ikke sætte spørgsmålstegn ved.

- Men hvilket straffesystem skal man så bruge? Hvilket system lever du efter: straffeloven i Danmark eller sharialoven?

- Sharialoven!

SE HELE INTERVIEWET SOM TV I TOPPEN AF ARTIKLEN